9.05 REGOLAMENTI DWAR IMMAĠNIJIET PORNOGRAFIĊI ESTREMI L-AVVIŻ LEGALI 281 tal-2016. L-AVVIŻ LEGALI 281 tal-2016. 1. Titolu. It-titolu ta’ dawn ir-regolamenti hu r-Regolamenti dwar Immaġnijiet Pornografiċi Estremi. 2. Rekwiżiti bażiċi għal immaġni pornografika estrema. Għal finijiet ta’ dawn ir-regolamenti, immaġni pornografika estrema tkun immaġni li hija kollha minn dawn li ġejjin: (a) pornografika; u (b) estrema. 3. (1) Mingħajr preġudizzju għad-dispożizzjonijiet tar-regolament 7, immaġni tkun pornografika jekk tkun ta’ dik ix-xorta li għandu jkun raġonevolment preżunt li jkun ġie prodott biss jew prinċipalment għall-iskop ta' tqanqil sesswali. (2) Meta immaġni, kif misjub fil-pussess tal-persuna, tkun tifforma parti minn sensiela ta’ mmaġnijiet, il-kwistjoni ta’ jekk l-immaġni tkunx waħda pornografika għandha tiġi deċiża b’referenza għal: (a) l-immaġni nnifisha, u (b) meta sensiela ta’ mmaġnijiet tkun tantilli tkun kapaċi tipprovdi kuntest għall-immaġni, l-kuntest tagħha fis-sensiela ta’ mmaġnijiet, u referenza tista’ ssir ukoll għal kull ħoss li jkun jakkumpanja l-immaġni jew is-sensiela ta’ mmaġni. (3) Bla ħsara għad-dispożizzjonijiet tas-sub regolament (2), meta: (a) x immaġni tkun tifforma parti integrali minnxinarrattiva magħmula minn sensiela ta’ mmaġnijiet, u (b) wara li jkun ittieħed kont ta’ dawk l-immaġnijiet kollha, ma jkunux ta’ dik ix-xorta li għandhom jkunu raġonevolment preżunti li jkunu ġew prodotti biss jew prinċipalment għall-iskop ta' tqanqil sesswali, l-immaġni tista’, bis-saħħa tal-fatt li tkun tagħmel parti minn narrattiva, tirriżulta li ma tkunx pornografika, anki jekk tkun tirriżulta li tkun pornografika meta meħudha minnha stess. 4. Immaġni pornografika estrema. Immaġni tkun estrema jekk twassal, b’mod espliċitu urealistiku, kull waħda minn dawn li ġejjin: (a) att li jieħu jew jhedded il-ħajja tal-persuna; (b) att li jirriżulta, jew li x’aktarx li jirriżulta f’korriment gravi ta’ persuna; (ċ) stupru jew attività sesswali penetrattiva oħra mhux konsenswali; (d) attività sesswali li tkun tinvolvi, direttament jew mhux direttament, katavru uman; (e) att li jkun jinvolvi attività sesswali bejn persuna u annimal jew il-karkassa ta’ annimal. 5. Fit-teħid ta’ deċiżjoni dwar jekk immaġni misjuba fil-pussess tal-persuna, jpinġuxi attimsemmi fir-regolament 4, tista’ ssir referenza għal: (a) ki f l-immaġni hi jew kienet deskritta, jekk id-deskrizzjoni tkun parti mill-immaġni nnifisha jew xort’oħra, (b) kull ħoss li jkun jakkumpanja l-immaġni; (ċ) meta l-immaġni tkun tifforma parti integrali minnxinarrattiva kostitwita minn sensiela ta’ mmaġnijiet: (i) kull ħoss li jkun jakkumpanja s-sensiela ta’ mmaġnijiet; (ii) il-kuntest pprovdut minn dik in-narrattiva. 6. Tifsira ta’ mmaġni. Għal finijiet ta’ dawn ir-regolament immaġni tfisser: (a) immaġni li tiċċaqlaq jew wieqfa, magħmula b’kull mezz; jew (b) data, maħżuna b’kull mezz, li tkun tista’ tiġi mibdula f’immaġni bħal dik. 7. Immaġnijiet esklużi. (1) Immaġni hi eskluża minn dawn ir-regolamenti jekk: (a) tkun tifforma parti minn pellikola klassifikata fit-tifsira tar-Regolamenti dwar il-Klassifikazzjoni tal-Età dwar il-Pellikoli u l-Palk; (b) tkun tifforma parti minn materjal ieħor, kemm jekk fiżiku u kemm jekk elettroniku, li jservi l-ġid pubbliku fuq il-bażi li jkun fl-interess tax-xjenza, li tteratura, arti jew tagħlim jew oġġetti oħra ta’ tħassib ġenerali. (2) Immaġni ma tkunx eskluża minn dawn ir-regolamenti jekk tiġi estratta minn xogħol ikklasifikat jew kull materjal ieħor fit-tifsira tas-sub regolament (1) u għandu jkun raġonevolment preżunt li tkun ġiet estratta, kemm b’immaġnijiet oħra kif ukoll mingħajr, mix-xogħol jew materjal prodott biss jew prinċipalment għall-iskop ta' tqanqil sesswali. 8. Interpretazzjoni. Xejn f’dawn ir-regolamenti m’għandu jiġi interpretat bħala li jkun jawtorizza l-wiri ta’ kull waħda minn dawn li ġejjin: (a) att ta’ stupru jew attività sesswali penetrattiva oħra mhux konsenswali; (b) att ta’ nekrofilja jew bestjalità; (ċ) att sesswali jew immaġni li jkun jinvolvi minuri.